यह मेरी आपबीती है, जिसे आपमें से बहुत से लोग झूठ करार देंगे। वैसे अब मैं बिल्कुल ठीक हूं, मगर उस दौर की याद आती है तो डर लगने लगता है। वैसे तो जो कुछ मैंने अनुभव किया, उसे बहुत से लोग मानसिक समस्या भी करार देते हैं। और इसके चक्कर में मुझे कई बड़े मनोचिकित्सकों के चक्कर भी काटने पड़े। मुझे भी लगने लगा था कि मैं पागल हो गया हूं और मतिभ्रम (hallucination) का शिकार हो गया हूं। मगर मेरी समस्या का इलाज डॉक्टर भी नहीं कर पाए थे। खैर, आप लोग मुझे जज करने के लिए स्वतंत्र हैं, मगर मैं अपनी बात रखना चाहता हूं। मुझे लगता है कि आज भी ऐसी चीजें हैं, जिनका कोई एक्सप्लैनेशन नहीं है।